hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu hu fr en hu hu hu fr en hu hu hu fr en hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. május 4. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Az MTVA Híradóban a Majálisról (egész nap-Földiák).Echo TV Híradóban: Sztrájkolnának, demonstrálnak? (naponta többször-Földiák). Megemlékezés a Városligeti Szakszervezeti Emlékkőnél (Nagy Viktória). TGM: Május elseje-Töredékek. A munka világát érintő félelmek – kutatás, részvételi lehetőség. EGSZB vélemény: Szociális szempontból fenntartható elképzelés a digitális korra; Foglalkoztatási iránymutatások; A munka jövője – a megfelelő ismeretek és készségek megszerzése a jövőbeli munkahelyek igényeinek való megfelelés érdekében. Tájékoztató a Nemzeti ILO Tanács 2017. évitevékenységéről. Munkajogi Akadémia, GDPR. Mészáros Melinda: sok fiatal nem tudja, mivel kell szembesülnie a munka világában. Kuti László szerint már májusban le kell ülni a bértárgyalásokra. Kétmillió alulfizetett. Palócz Éva: Kastélyból nem lesz növekedés (külföldön pihen a magyar pénz). Kilakoltatási moratórium: Elhelyezés nélküli kilakoltatás fenyegeti az adósokat. Letelt a kilakoltatási moratórium: 100 ezer ember kerülhet utcára. Szexuális erőszak, öngyilkosság, politikai propaganda – súlyos megállapítások a Hintalovon Alapítvány idei gyermekjogi jelentésében. Az egyház szabotálja az integrációt, nyomorra kárhoztatja a szegény gyerekeket. Nyilvánosak lesznek a kórházi fertőzések adatai? Megoldás lehet a munkavállalók átirányítsa a piac világába – Dávid Ferenc. Országos Bírói Tanács: Handó Tünde sorozatosan megsértette a törvényt. Latorcai Csaba lesz az új Emmi közigazgatási államtitkára. Mégsem egy tornatanár vagy illuzionista – értékel Kincses Gyula egészségügyi szakértő. Alkotmánymódosítással kezdi az új ciklust Orbán Viktor. Még szorosabb ellenőrzést akar a kormány fölött Orbán Viktor. Nyugdíjemelés: ez a helyzet mindenkinek rossz lesz. 905 millió forintot kap migrációkutatásra a Századvég. Elfojtották a munkavállaló véleményét vagy sem? Felszabadítanák a közmédiát. Ismét sztrájkolnak a francia vasutasok és az Air France dolgozói. Sofőrrémisztés mesterfokon: babafejek a kátyúban. Magyar Csillagképek nevei. Szavazzon, ki legyen 2018 önkéntese!
Földiák András kb.2 perc 35 mp-el a műsor kezdése után.
Földiák András kb. 9 perc 30 mp-el a híradó kezdete után.
Megemlékezés a Városligeti Szakszervezeti Emlékkőnél (Nagy Viktória)
A budapesti Városligeti Szakszervezeti Emlékkőnél rendezett megemlékezésen (2018. május 1.) Nagy Viktória, a Szakszervezetek Együttműködési Fóruma Ifjúsági Tagozatának és az Európai Szakszervezeti Szövetség Ifjúsági Bizottságának az elnöke szólt a jelenlévőkhöz. Mint a napi lapszemlékből is kiderült, számosan idézték be műsorukba az ott elhangzott gondolatokat. Alább közreadjuk a teljes szöveget.
TGM: Május elseje. Töredékek
Bármiféle emberi – tehát politikai – közösség sajátszerűségét, a „közösségnek lenni” érzületét, a közösséghez való tehetséget a történeti érzék jelenléte mutatja.
A munka világát érintő félelmek – kutatás, részvételi lehetőség
A Friedrich Ebert Stiftung több területet érintő kutatási programot indított az emberi, társadalmi félelmekről. Ezek közül az egyik a munka világát érintő félelmek, amelynek elemzését a Policy Agenda készít el. Ez kiváló alkalom arra, hogy a szakszervezetek egy árnyaltabb képet kaphassanak a saját tagjaikra vonatkozóan. Ezért a Policy Agenda elkészítette a kutatási kérdőív online, minden konföderáció számára önálló verzióját.
A SZEF „linkje” a következő módon érhető el:
A kutatás időtartama 2018. április 19. és május 15. közötti, azaz ebben az időszakban lehet kitölteni az anonim kérdőívet.
EGSZB vélemény: Szociális szempontból fenntartható elképzelés a digitális korra
(Koller Erika)A Bolgár Köztársaság EU melletti Állandó Képviselete 2017. szeptember 5-én öt témajavaslatot nyújtott be az EGSZB-hez feltáró vélemények elkészítéséhez, ezek között szerepel a „Szociális szempontból fenntartható elképzelés az életszínvonal emelésére, a növekedés és a foglalkoztatás előmozdítására és a polgárok biztonságának növelésére a digitális korban” című vélemény kidolgozására vonatkozó javaslat. A véleményt az EGSZB márciusi ülése fogadta el.
EGSZB vélemény: Foglalkoztatási iránymutatások
(Koller Erika) Az EGSZB márciusi Plenáris ülésén fogadta el a munkavállalók számára fontos, “Foglalkoztatási iránymutatások” című véleményt.
EGSZB vélemény: A munka jövője – a megfelelő ismeretek és készségek megszerzése a jövőbeli munkahelyek igényeinek való megfelelés érdekében
(Koller Erika) Az EGSZB 2018. márciusi Plenáris ülésén fogadta el “A munka jövője – a megfelelő ismeretek és készségek megszerzése a jövőbeli munkahelyek igényeinek való megfelelés érdekében” című véleményt.
Tájékoztató a Nemzeti ILO Tanács 2017. évitevékenységéről
(Agg Géza) A NILO (Nemzeti ILO Tanács) az ILO Alapegyezményében foglaltaknak megfelelően tripartit összetételben végezte munkáját 2017-ben is. A Munkaadói Oldal, a Munkavállalói Oldal és a Kormány által 2013. december 18-án aláírt háromoldalú megállapodás alapján a testület átfogja a munka világának teljes spektrumát. Összekötő szerepet tölt be a Nemzetközi Munkaügyi Szervezet Genfben székelő Irodája, az évenként megrendezendő Nemzetközi Munkaügyi Konferencia (ILC) és az ILO Igazgatótestülete (GB) között. Működtetését a Nemzetgazdasági Minisztérium biztosítja.
Május 16-án, szerdán 14.30 órától az ELTE ÁJK Bp. V. Egyetem tér 1-3. IV. tanteremben (I. emelet) előadást tart Dr. Kulisty Mária (bíró, Fővárosi Törvényszék) A munkáltató jogellenes munkahelyi ellenőrzésével és adatkezelésével kapcsolatos bírói gyakorlat címmel illetve Dr. Kulcsár Zoltán (LL.M. adatvédelmi szakjogász) A munkavállalók adatainak kezelése a GDPR életbe lépését követően címmel. Az érdeklődőket szeretettel látja Dr. Horváth István a Magyar Munkajogi Társaság titkára, a munkajogi tanszék vezetője.
Mészáros Melinda: sok fiatal nem tudja, mivel kell szembesülnie a munka világában
A fiatalok elvándorlása és gondolkodásmódja miatt nehéz helyzetben vannak az érdekképviseletek Magyarországon – mondta az Inforádió Aréna című műsorában a Liga Szakszervezetek elnöke. Mészáros Melinda hozzátette: új típusú érdekvédelmi formákra van szükség.
Kuti László szerint már májusban le kell ülni a bértárgyalásokra
A tagság igénye az együttműködés erősítése indokolja Kuti László, az Értelmiségi Szakszervezeti Tömörlilés (ÉSZT) elnöke szerint, hogy együtt ünnepelt május elsején három tömörülés.
(ápr. 29.) Egyre javulnak a foglalkoztatottsági mutatók, ám a dolgozók fele csupán a legkisebb kötelező bért vagy annál alig többet kap munkájáért.
Palócz Éva: Kastélyból nem lesz növekedés (külföldön pihen a magyar pénz)
A bérkülönbség csak az egyik oka a kivándorlásnak, legalább ilyen fontos szempont a társadalmi közeg, amiben élünk – nyilatkozta egyebek mellett a Népszavának Palócz Éva, a Kopint-Tárki Konjunktúrakutató Intézet Zrt. vezérigazgatója
Kilakoltatási moratórium: Elhelyezés nélküli kilakoltatás fenyegeti az adósokat
Az ATV Start vendége Udvarhelyi Tessza aktivista, A Város Mindenkié.
Letelt a kilakoltatási moratórium: 100 ezer ember kerülhet utcára
Az ATV Start vendége Erdősi Éva szakértő, hitelsikerek.hu.
Gyereknek lenni nem csak játék és mese
Szexuális erőszak, öngyilkosság, politikai propaganda – súlyos megállapítások a Hintalovon Alapítvány idei gyermekjogi jelentésében.
Az egyház szabotálja az integrációt, nyomorra kárhoztatja a szegény gyerekeket
(ápr.26.) Az egyházi iskolák kimazsolázzák a problémamentes, tehetősebb gyerekeket, tudatosan kiszorítva a felzárkóztatásra szoruló tanulókat. Az önkormányzatok összekacsintanak a felekezetekkel, hogy megtartsák a lakosságot. A leszakadóknak a herbál, az uzsora és a prostitúció marad. Vagy a civilek segítsége, akiket a kormány tudatosan véreztet ki.
Nyilvánosak lesznek a kórházi fertőzések adatai?
Az ATV Start vendége Asbóth Márton betegjogi programvezető, TASZ.
Megoldás lehet a munkavállalók átirányítsa a piac világába – Dávid Ferenc
A vendéglátásban olyan magas béreket kell fizetni a munkavállalóknak, amit a kis és középvállalkozások nem tudnak kitermelni, előfordulhat, hogy a munkaerőhiány miatt több vállalkozó nem tud majd kinyitni idén nyáron – erről a Vállalkozók és Munkaadók Országok Szövetségének főtitkára beszélt a Reggeli Gyorsban. Dávid Ferenc szerint a feszítő munkaerőhiány a szezonális munkákat még inkább érinti, a szakképzettséggel rendelkező szakácsok, felszolgálók közül pedig sokan már külföldön vannak.
A VOSZ főtitkára szerint megoldást jelentene, ha az állami szférából átterelnék a munkavállalók egy részét a piac világába, így a vendéglátóiparba is.
Országos Bírói Tanács: Handó Tünde sorozatosan megsértette a törvényt
Szerdán ülést tartott az Országos Bírói Tanács, az Országos Bírói Hivatal felügyeleti szerve. Az OBT legfontosabb feladata az OBH széles jogkörökkel felruházott elnökének, Handó Tündének az ellenőrzése. Az OBT idén januárban újult meg, és két olyan bírót is a tagjává választottak, akik korábban nyílt konfliktusba kerültek az OBH elnökével.
Latorcai Csaba lesz az új Emmi közigazgatási államtitkára
(2018.05.03. 15:38) Tovább formálódik az Emberi Erőforrások Minisztériumának új vezetése, amelyet a negyedik Orbán-kormányban Kásler Miklós onkológus irányít majd. Információink szerint a tárca új közigazgatási államtitkára Latorcai Csaba lesz, ő veszi át Lengyel Györgyi helyét a poszton.. Mint megírtuk az új Emmiben Kásler Miklós miniszter mellett Nagy Anikó, a Heim Pál Gyermekkórház eddigi főigazgatója lesz az egészségügyi államtitkár, a kulturális területet várhatóan Fekete Péter, a Fővárosi Nagycirkusz igazgatója felügyeli majd, Rétvári Bence pedig marad parlamenti államtitkár és miniszterhelyettes.
Mégsem egy tornatanár vagy illuzionista – értékelte Kincses Gyula egészségügyi szakértő, egykori államtitkár, hogy két kórházigazgató kerül vezető szerepbe az egészségügyért is felelős tárcánál. A szakma ennél kicsit bizakodóbb.
Alkotmánymódosítással kezdi az új ciklust Orbán Viktor
A Fidesz mai kihelyezett frakcióülésén megválasztotta Kocsis Mátét a nagyobbik kormánypárt frakcióvezetőjének. Kocsis ezt követően sajtótájékoztatón bejelentette, hogy a frakció azt javasolja, hogy a hetedik alkotmánymódosítás kerüljön ismét a parlament elé. Kocsis az alaptörvény-módosítás említésekor felelevenítette, hogy ez volt az az alkotmánymódosítás, amelyet “Vona Gábor köpönyegforgató magatartása miatt” nem tudott megszavazni a parlament. Hiába akarta a kormányfő a kvóták elleni harcot az alkotmányba emelni, nem sikerült. A Jobbik végül nem szavazott, Orbánnak nem lett meg a kétharmad. A hetedik alkotmánymódosítást a 2016 őszi migrációellenes népszavazás után nyújtotta be a Fidesz. Ezzel érték volna el, hogy nemzetközi szerződések és megállapodások ellenére se lehessen Magyarországra menekülteket telepíteni.
Még szorosabb ellenőrzést akar a kormány fölött Orbán Viktor
(ápr.29.) Miniszterelnöki kormányirodát hoznak létre Orbán Viktor számára a Miniszterelnökségen belül. Az iroda létrehozásáról Rogán Antal a Miniszterelnöki Kabinetiroda vezetője pénteken röviden már beszélt az RTL híradójának. A Hír TV mostani értesülései szerint az irodát Orbán Viktor saját csúcsszervének szánja,  amellyel közvetlenebbül ellenőrizheti mind a Lázár Jánostól Gulyás Gergelyhez kerülő Miniszterelnökséget, mind pedig új kormányát.
Nyugdíjemelés: ez a helyzet mindenkinek rossz lesz
(ápr. 28.) A munkaerőhiány miatt egyre nagyobb ütemben nőnek a bérek, miközben a nyugdíjak éppen, hogy követik az infláció alakulását. Emiatt évről-évre lemaradhat az öregségi ellátások vásárlóereje a nemzetgazdasági átlagbér vásárlóerejétől. A nyugdíjemelésre vonatkozó törvényi rendelkezéseket célszerű lenne módosítani – figyelmeztetett Farkas András nyugdíjszakértő.
905 millió forintot kap migrációkutatásra a Századvég
A Századvég Politikai Iskola Alapítvány és a Századvég Gazdaságkutató Zrt. az EU 28 országában kutatja majd a migrációt.
Elfojtották a munkavállaló véleményét vagy sem?
A véleménynyilvánítás szabadságának alapjoga a munka világában korlátok között érvényesülhet, ezért a munkáltatónak az az intézkedése, amikor igazoló jelentést kér a munkáltató intézkedésének helyességét nyilvánosan bíráló közalkalmazottól, önmagában nem vagyoni kártérítésre alapot adó személyiségi jogsértést nem valósít meg – mondta ki a Kúria.
Eddig nyolcezren írták alá a Mi vagyunk a többség csoport internetes petícióját,követelve az MTVA megszüntetését és a közmédia felszabadítását. Mindannyian egyetértenek abban: az MTVA nem más, mint az Orbán-kormány közpénzből épített pártmédiája, ami nem tudja biztosítani a független, kiegyensúlyozott tájékoztatást.
Ismét sztrájkolnak a francia vasutasok és az Air France dolgozói
A francia vasutasok csütörtökön a sztrájk mellett utcai tüntetésekkel is próbálnak nyomást gyakorolni a kormányra négy nappal azelőtt, hogy közvetlenül a miniszterelnökkel, Édouard Philippe-pal folytathatják az egyeztetéseket az állami vasúttársaság (SNCF) reformjáról. Az Air France dolgozói is folytatják a sztrájkjukat.
Sofőrrémisztés mesterfokon: babafejek a kátyúban
Az angliai Wroughtonban egy helyi lakos a kátyúk elleni tiltakozás művészi, egyben bizarr formáját választotta: levágott babafejeket helyezett a lyukakba.
Kisbéres, Sánta Kata és Árva Dorka szerencséje. Magyar Csillagképek nevei, melyeket csak nagyon kevesen ismernek. Sokkal többet tudunk a görög vagy az egyiptomi csillagokról, mint a saját mítoszainkról, holott a magyar égbolthoz is rengeteg csillagkép köthető, amit a népi a mese- és mondavilág pontosan megőrzött. A magyar Csillagképeket bemutató előadások most már a digitális planetáriumokból is sem hiányoznak. Gungl László összeállítása.
Szavazzon, ki legyen 2018 önkéntese!
Az egyik jelölt kórházban ápolt beteg gyerekek köré épített önkéntesközösséget. A másik sérült gyerekeknek tanít zenét, és futásokkal gyűjt nekik pénzt. Valamelyikük 10 nap múlva a Jószolgálat-díj közönségszavazásának nyerteseként az év önkéntes segítője lesz, ami egyrészt félmillió forintot jelent, másrészt az ország talán legmenőbb elismerését. Olvassa el a jelöltekről szóló anyagokat, és válasszon közülük.De nemcsak közülük választhat, hanem két szervezet közül is egyet. Mindkettő ételt oszt, de az egyik kerékpárral ki is szállítja, a másik pedig vasárnaponta megvendégeli a rászorulókat. Olvassa el az interjút, és döntse el, melyik legyen a Jószolgálat-díj szervezeti kategóriájának közönségdíjasa, ami egymillió forinttal is jár. Ebből már elég sok ember meg lehet etetni!
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.